Andris Ošiņš

Andris Ošiņš (dzimis , miris ) bija latviešu inženieris. Pazīstams kā filmas „Sampo” (1959) galvenās lomas aktieris.

 Dzīvesgājums 
Dzimis 1935. gada 14. jūlijā Rīgā Nikolaja Ošiņa un viņa sievas Lilijas, dzimušas Ūdres, ģimenē. Pēc Latvijas okupācijas Otrā pasaules kara laikā viņa tēvu apcietināja un viņš mira izsūtījumā Jakutijā. 

1944. gadā kopā ar māti devās bēgļu gaitās uz Kurzemi, dzīvoja Mērsragā, mācījās Mērsraga pamatskolā un Talsu vidusskolā, kuru beidza 1953. gadā. Studēja Latvijas Lauksaimniecības akadēmijas (LLA) Mežtehnikas fakultātē, darbojās Kārļa Pamšes vadītajā LLA drāmas ansamblī.

1957. gadā viņu izvēlējās kinostudijas „Mosfiļm” un Somijas kinostudijas „Suomi-Film” kopražojuma filmas „Sampo” galvenā varoņa mežacirtēja Lemminkainena lomai. Filma tika uzņemta pēc somu tautas eposa „Kalevala” motīviem. 

1960. gadā viņš pabeidza pārtrauktās studijas un ieguva kokrūpniecības inženiera-tehnologa kvalifikāciju. Strādāja mēbeļu firmā „Rīga” un citos Latvijas PSR Kokapstrādes rūpniecības ministrijas uzņēmumos.
Miris 2004. gada 13. martā, apbedīts Rīgas 1. Meža kapos.TALSU VIDUSSKOLAS ABSOLVENTI SKATUVES MĀKSLINIEKI  Biedrība “Aleksandra Pelēča lasītava”

 Atsauces 

Kategorija:1935. gadā dzimušie
Kategorija:2004. gadā mirušie
Kategorija:Latviešu kinoaktieri
Kategorija:Rīgā dzimušie